ગુજરાતમાં મેડિકલ-ડેન્ટલમાં પ્રવેશ માટે ચાલુ વર્ષે ડોમિસાઇલ ફરજિયાત કરવામાં આવ્યું છે. જેના કારણે ઓપન અને અનામત સહિતની દરેક કેટેગરીમાં આવતાં વિદ્યાર્થીઓએ હવે ફરજિયાત પોતાના ડોક્યુમેન્ટ જમા કરાવવા માટે હેલ્પ સેન્ટર જવું પડશે.આ ઉપરાંત પ્રવેશ સમિતિ અત્યાર સુધી માત્ર ધો.૧૨ની માર્કશીટના આધારે જ પ્રવેશ પ્રક્રિયા કરતી હતી પરંતુ આ વખતે દરેક ફોર્મ ભરનારા તમામ વિદ્યાર્થીઓની ધો.૧૦ની માર્કશીટની પણ ચકાસણી કરવામાં આવશે. ગતવર્ષે ધો.૧૦ ફરજિયાત હતું પરંતુ ડોમિસાઇલ દાખલ કર્યા બાદ હવે તમામ વિદ્યાર્થીઓએ હેલ્પસેન્ટર પર જવું ફરજિયાત થઇ પડયું છે.